134 



gust — September. Adskillige Gange har jeg set den her i Som- 

 merdragt med den pragtfulde brunrøde Underside; 17 August 

 1912 var der paa Svelmø en Flok paa 8 i Sommerdragt, 31 Juli 

 1912 en Flok paa 10. Ogsaa inderst i Fjorden har jeg truffet den. 



RYLE (Tringa alpina). Den yngler vistnok af og til i Ind- 

 dæmningen og paa Svelmø, men det er kun i meget ringe Tal, 

 den ses i Yngletiden; i Træktiderne er den hyppig. Den er 

 truffet saa tidlig som 11 Marts, men ellers er det i Foraaret mest 

 i April — Maj, den ses. Paa Svelmø kan der paa den Tid træffes 

 Flokke paa op imod 50 men oftest langt færre; i Inddæmningen 

 og ved Stranden ses ogsaa nogle paa den Tid. Saa er den atter 

 at se paa Efteraarstrækket fra sidst i Juli gennem August — 

 September, hyppig flokkevis paa Svelmø, ofte sammen med 

 andre Vadere; her som andetsteds slutter den sig ofte til Strand- 

 hjejlen, færdes ogsaa i Følge med Præstekraver; 3 September 

 1911 saa jeg 20 — 30 Ryler i Flok sammen med Krumnæbbet 

 Ryle, Islandsk Ryle, Stenvender, Mudderklire, Vibe og Præste- 

 krave; en saadan Sammenblanding af Arter er forøvrigt ikke 

 almindelig, skyldes antagelig, at der paa det bestemte Sted paa 

 Svelmø, hvor Flokken opholdt sig, var rigelig Føde; endnu i 

 Oktober kan den træffes flokkevis, og i 1910 saas 6 November 

 en Flok paa 30. 



KRUMNÆBBET RYLE (Tringa subarqiiata). Kun et enkelt 

 Aar, 1911, har jeg set den; 3 September var der 3 — 5 unge Fugle 

 mellem en Flok andre Vadere paa Svelmø og 22 September en 

 blandt en Flok Ryler. 



SELNING (Calidris arenaria). Jeg har kun set Arten en 

 Gang, 21 August 1911 paa Svelmø, hvor den var sammen med 

 en Del andre Smaavadere; den er jo ogsaa i udpræget Grad de 

 aabne Kysters Fugl, saa det er intet Under, at den ikke ses 

 herinde. 



ODINSHANE (Phalaropns hyperborensj. Omkring 1 Oktober 

 1916 hørte jeg, at en var skudt inderst i Fjorden. 7 Oktober 

 s. A. gik jeg her paa samme Sted, og i Vandet nedenfor Dæm- 

 ningen laa en Odinshane og skinnede hvidt i det klare Solskin. 

 Den var alene, svømmede og vadede i det flade Vand. Den var 

 travlt beskæftiget med at søge Føde, stak ustandseligt Næbbet 

 ned i Vand og Dynd og førte det undertiden parallelt med Vand- 



